ceb ceb cy cy es en en en en en en en en cy de en cy ne fr fr ceb ceb ceb fr en fr en ceb en ceb en it cy cy cy cy cy cy en
Croeso i wefan cyngor ein cymuned. (Cliciwch yma i weld map amlinell.)
O fewn y gymuned ceir tri pentref; Arthog, Fairbourne a Friog. Ar yr ochr orllewinol mae'n terfynu ar Allt Ffynnon yr Hydd neu Allt y Friog ar lafar. Ar yr ochr ddwyreiniol aiff cyn belled ag Islaw'r Dre; i'r gogledd, at lannau'r afon Fawddach, ac i'r de hyd at odre Craig Cwm Llwyd,  Craig y Llyn  a’r Tyrrau Mawr. Mae’n ardal o harddwch neilltuol, yn enwedig Llynnoedd Cregennan, a'r afon Fawddach, sy'n denu llawer o ymwelwyr. Heb fod ymhell o bentref Arthog mae Llwybr y Fawddach, sy'n arwain at Bont y Bermo.
Yn yr ucheldir ffermydd defaid yw'r prif ddiwydiant. Yn y gorffennol, roedd rhai o'r ffermydd yn perthyn i stad Penmaen Uchaf, ond bellach y ffermwyr eu hunain sy’n berchen y rhan fwyaf ohonynt, a'r Ymddiriedolaeth Genedlaethol sydd piau rhai eraill.
Datblygiad tipyn yn ddiweddarach yw Friog a Fairbourne, a oedd hyd ganol yr 1800au yn ddim ond tir garw. Fe'i datblygwyd gan Arthur McDougall, a bellach mae'r ddau le bron yn un, gyda llawer o fythynnod gwyliau yno.
O fewn y gymuned hefyd, mae  ymdeimlad cryf o hanes ar hyd y canrifoedd - Llys Bradwen sydd wedi ei ddyddio'n ôl i'r 12ed ganrif; Cylch Cerrig, cofadail yn dyddio'n ôl i 2,000 CC, ac olion Eglwys Goel. Hefyd darganfuwyd olion o'r oes Efydd, ac ar Pared y Gefnhir uwchlaw Llynnoedd Cregennan, dywedir fod olion hen gaer. Mae olion gwaith mwy diweddar i'w gweld hefyd – sef chwarel Arthog a chwarel Goleuwern yn y Friog, a roddodd fywoliaeth i lawer o ganol yr 1800au ymlaen, er na fu'r chwareli ar agor ond am gyfnod byr.
Yn y tudalennau hyn cewch drosolwg o'r hyn mae'r cyngor yn ei wneud ynghyd â pheth gwybodaeth ddefnyddiol am yr ardal.